दक्षिण अफ्रीका की धरती पर लगातार खराब फॉर्म से जूझ रहे रोहित शर्मा ने शानदार वापसी की है। वनडे सीरीज के पांचवें मैच में रोहित शर्मा ने शतक जड़ डाला। शतक बनाने के लिए रोहित शर्मा ने 107 गेंदें खेली। इस दौरान उन्होंने 10 चौके और 4 छक्के लगाए। इन छक्कों के साथ रोहित शर्मा ने सचिन तेंदुलकर का रिकॉर्ड तोड़ दिया है। इससे पहले, सचिन के नाम अंतरराष्ट्रीय क्रिकेट में सबसे ज्यादा छक्के मारने का रिकॉर्ड था। बता दें कि रोहित शर्मा के लिए यह विदेश दौरा बेहद खराब जा रहा था। इस पहले के चार मैचों में उन्होंने कुल 40 रन ही बनाए थे। तीन-तीन डबल सेंचुरी जड़ चुके रोहित शर्मा का टेस्ट सीरीज में भी प्रदर्शन बेहद औसत रहा था। चार टेस्ट मैचों में उन्होंने क्रमश: 11, 10, 10 और 47 रन बनाए थे। उम्मीद है कि इस शतक के बाद शर्मा अपने आलोचकों को शांत कर पाएंगे।